CELEX: 62018CN0059
Language: hu
Date: 2018-01-30 00:00:00
Title: C-59/18. sz. ügy: 2018. január 30-án benyújtott kereset – Olasz Köztársaság kontra az Európai Unió Tanácsa

12.3.2018   
            
            
               HU
            
            
               Az Európai Unió Hivatalos Lapja
            
            
               C 94/15
            
         2018. január 30-án benyújtott kereset – Olasz Köztársaság kontra az Európai Unió Tanácsa
   (C-59/18. sz. ügy)
   (2018/C 094/18)
   Az eljárás nyelve: olasz
   
      Felek
   
   
      Felperes: Olasz Köztársaság (képviselők: G. Palmieri meghatalmazott, S. Fiorentino és C. Colelli avvocati dello Stato)
   
      Alperes: az Európai Unió Tanácsa
   
      Kereseti kérelmek
   
   A felperes azt kéri, hogy a Bíróság
   
               —
            
            
               semmisítse meg az Európai Unió Tanácsa „Általános Ügyek Tanácsának” ülése keretében 2017. november 20-án elfogadott, a jelentést [Outcome of the Council meeting (3579th Council meeting)] tartalmazó sajtóközleményben közzétett 14559/17. sz. határozatát abban a részében, amelyben megállapítja, hogy az Európai Gyógyszerügynökség új székhelye Amszterdamban lesz, következésképpen pedig székhelyként Milánót jelölje meg.
            
         
      Jogalapok és fontosabb érvek
   
   Az olasz kormány megtámadta az Európai Unió Bírósága előtt az Európai Unió Tanácsa „Általános Ügyek Tanácsának” ülése keretében 2017. november 20-án elfogadott, a jelentést [Outcome of the Council meeting (3579th Council meeting)] tartalmazó sajtóközleményben közzétett 14559/17. sz. határozatát abban a részében, amelyben megállapítja, hogy az Európai Gyógyszerügynökség új székhelye Amszterdamban lesz. A kereset alátámasztására az olasz kormány egyetlen jogalapot terjesztett elő, a vizsgálati kötelezettség megsértése és a tények elferdítése miatti, abból eredő hatáskörrel való visszaélésére, hogy az amszterdami székhellyel kapcsolatos helyzet nem felel meg az ajánlatban nyújtott információknak.